छत्तीसगढ़ की राजधानी रायपुर में पूर्व प्रधानमंत्री अटल बिहारी वाजपेयी के कथित अस्थि कलश को लेकर बीते मंगलवार को जमकर हंगामा हुआ. बीजेपी कार्यालय में मंगलवार दोपहर कांग्रेस के नेताओं द्वारा पूर्व प्रधानमंत्री अटल बिहारी बाजपेयी के अस्थि कलश मामले को लेकर विरोध प्रदर्शन किया गया. इस प्रदर्शन को लेकर पुलिस ने मौदहापारा थाने में कांग्रेस नेताओं के खिलाफ मामला दर्ज किया है. कांग्रेस की करूणा शुक्ला, किरणमयी नायक और विनोद तिवारी के खिलाफ पुलिस ने धारा 188 के तहत शासकीय कार्य में बाधा पहुंचाने की शिकायत दर्ज कर ली है.